Číslo spisu: NBS1-000-060-176

 Číslo záznamu: 100-000-301-675

 Dátum: 17.08.2021

**VYSVETLENIE**

informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Verejný obstarávateľ, Národná banka Slovenska so sídlom Imricha Karvaša 1, 813 25 Bratislava (ďalej len „verejný obstarávateľ“), obdržal dňa 17.08.2021 prostredníctvom elektronického prostriedku, komunikačného rozhrania systému JOSEPHINE žiadosť o vysvetlenie informácií uvedených v súťažných podkladoch, v  nadlimitnej zákazke s názvom „**Dátová stratégia Národnej banky Slovenska**“ uverejnenej v Ú. v. EÚ/S 117 dňa 18.06.2021 pod číslom 2021/S 117-306348 a vo Vestníku verejného obstarávania 144/2021 dňa 21.06.2021 pod číslom 29953 – MSS (ďalej len „žiadosť o vysvetlenie“).

Po podrobnom oboznámení sa so žiadosťou o vysvetlenie Vám verejný obstarávateľ v súlade s ustanovením § 48 zákona o verejnom obstarávaní poskytuje nasledujúce vysvetlenie:

Verejný obstarávateľ v bode 37.1.1 Súťažných podkladov uviedol, cit.: „*Podľa § 34 ods. 1 písm. a) zákona o verejnom obstarávaní – zoznam dodávok poskytnutých služieb* ***za predchádzajúce tri roky od vyhlásenia verejného obstarávania*** *s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní.*“.

Verejný obstarávateľ v bode 37.1.1.1 Súťažných podkladov uverejnených 29.07.2021 stanovil minimálnu požadovanú úroveň podmienky účasti týkajúcu sa technickej spôsobilosti alebo odbornej spôsobilosti podľa § 34 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) nasledovne, cit.: „*37.1.1.1 Verejný obstarávateľ požaduje, aby uchádzač v ponuke predložil: zoznam dodávok poskytnutých služieb, ktorý bude obsahovať projekty, pokrývajúce prípravu komplexnej dátovej stratégie v oblasti tzv. produkčných štatistických procesov, ktoré pokrývajú prípravu zberu a výber spravodajských jednotiek, samotný zber informácii a ich spracovanie a analýzu (napr. 8 základných procesných oblastí definovaných v procesnom modeli GS BPM vydaným organizáciou OSN - UNECE), alebo pokrývajú prípravu komplexnej dátovej stratégie v oblasti procesov regulácie a štátneho dohľadu v niektorom zo sektorov hospodárstva (ako je to upravené, napr. v zákona NR SR č. 566/1992 Zb. o Národnej banke Slovenska v znení neskorších predpisov). Minimálne jeden z projektov uvedených v zozname musí byť v hodnote nad 150 000,- eur bez DPH.“.*

Verejný obstarávateľ zverejnil dňa 19.07.2021 na stránke [https://josephine.proebiz.com/sk/tender/12873/summary](https://josephine.proebiz.com/sk/tender/12873/summary%20) dokument s názvom „VYSVETLENIE informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon
o verejnom obstarávaní“)“,Číslo spisu: NBS1-000-060-176, Číslo záznamu: 100-000-297-590, Dátum: 19.07.2021. Na základe odpovede na otázku č. 6 pristúpil verejný obstarávateľ k úprave Súťažných podkladov, konkrétne v bode 37.1.1.1, ktorého znenie bolo nasledovné, cit.: „*37.1.1.1 Verejný obstarávateľ požaduje, aby uchádzač v ponuke predložil: zoznam dodávok poskytnutých služieb, ktorý bude obsahovať minimálne dva projekty, ktorých obsahom dodávky bol návrh celkovej stratégie organizácie pre oblasť dát, vrátane návrhu strategických priorít v oblasti dát, identifikácia bariér a možností ich prekonania, návrhov konkrétnych projektov potrebných pre úspešnú implementáciu navrhovanej stratégie vrátane komplexného procesného modelu a návrhu technického riešenia. Predložené projekty musia byť minimálne v celkovej hodnote 250 000,- eur bez DPH* ***za predchádzajúcich päť rokov od vyhlásenia verejného obstarávania*** *a minimálne jeden z týchto projektov musí byť minimálne v hodnote 150 000,- eur bez DPH a realizovaný pre centrálnu banku, národného regulátora (NRA – National Regulatory Authority) v niektorej z krajín EU, európsky orgán dohľadu alebo štatistický úrad v niektorej z krajín EU.*“.

Verejný obstarávateľ v bode 37.1.1.1 Súťažných podkladov uverejnených 29.07.2021 vypustil časť bodu 37.1.1.1, ktorá upravovala referenčnú dobu na **päť rokov od vyhlásenia verejného obstarávania.**

**Otázka č. 10:**

Žiadame o upresnenie, či verejný obstarávateľ bude akceptovať zoznam dodávok poskytnutých služieb **len za predchádzajúce tri roky** od vyhlásenia verejného obstarávania, alebo **došlo k tejto zmene nedopatrením** a verejný obstarávateľ bude akceptovať v zozname dodávok poskytnutých služieb zákazky za **predchádzajúcich päť rokov od vyhlásenia verejného obstarávania.**

**Odpoveď:**

Verejný obstarávateľ bude akceptovať zoznam dodávok poskytnutých služieb len za predchádzajúce tri roky od vyhlásenia verejného obstarávania.

Verejný obstarávateľ ustúpil od možnosti predloženia projektov za predchádzajúcich päť rokov od vyhlásenia verejného obstarávania vzhľadom na skutočnosť, že zohľadňovala úpravu súťažných podkladov zo dňa 19.07.2021, konkrétne v bode 37.1.1.1, ktorého znenie bolo nasledovné, cit.: „*37.1.1.1 Verejný obstarávateľ požaduje, aby uchádzač v ponuke predložil: zoznam dodávok poskytnutých služieb, ktorý* ***bude obsahovať minimálne dva projekty****, ktorých obsahom dodávky bol návrh celkovej stratégie organizácie pre oblasť dát, vrátane návrhu strategických priorít v oblasti dát, identifikácia bariér a možností ich prekonania, návrhov konkrétnych projektov potrebných pre úspešnú implementáciu navrhovanej stratégie vrátane komplexného procesného modelu a návrhu technického riešenia****. Predložené projekty musia byť minimálne v celkovej hodnote 250 000,- eur bez DPH za predchádzajúcich päť rokov od vyhlásenia verejného obstarávania*** *a minimálne jeden z týchto projektov musí byť minimálne v hodnote 150 000,- eur bez DPH a realizovaný pre centrálnu banku, národného regulátora (NRA – National Regulatory Authority) v niektorej z krajín EU, európsky orgán dohľadu alebo štatistický úrad v niektorej z krajín EU*.“.

Ing. Jaroslav Mikla

Výkonný riaditeľ úseku finančného riadenia a informačných technológií,

dočasne poverený riadením úseku hospodárskych služieb a bezpečnosti